## 

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο 17-6-2016

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΑΔΕΙΟΔΟΤΗΣΕΩΝ ΚΑΙ

ΡΥΘΜΙΣΗΣ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ Προς

Κοραή 36 & Αγ. Γερασίμου, Τ.Κ.183.45Τον Πρόεδρο και τα μέλη του Δ.Σ

Πληροφορίες: Μαρία Σταρίδα

ΘΕΜΑ: Λήψη απόφασης για την ανάκληση δικαιώματος άδειας εκμετάλλευσης περιπτέρου της κ. **Διαμάντως Παπάζογλου**, επί του πεζοδρομίου στη συμβολή των οδών Μακεδονίας και Αχελώου.

## Έχοντας υπόψη,

1. Τις διατάξεις των άρθρων 94 παρ. 6 εδ. 34 και του άρθρου 95 παρ. 1α του Ν.3852/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης». Στην ανωτέρω αρμοδιότητα, σύμφωνα με την υπ’ αριθ. 61/30-12-2010 εγκύκλιο του Υπουργού Εσωτερικών, Αποκέντρωσης και Ηλεκτρονικής Διακυβέρνησης, περιλαμβάνεται το σύνολο της εκμετάλλευσης του περιπτέρου (αδειοδότηση, μετατόπιση, εκμίσθωση, διοικητική αποβολή κ.λπ.).
2. Τις διατάξεις του Ν.Δ. 1044/1971 όπως τροποποιήθηκαν, συμπληρώθηκαν, αντικαταστάθηκαν και ισχύουν μέχρι σήμερα.
3. Τις διατάξεις του άρθρου 21 του Ν. 2690/1999, όπου αρμόδιο όργανο για την ανάκληση ατομικών διοικητικών πράξεων είναι εκείνο που την εξέδωσε ή που είναι αρμόδιο για την έκδοσή της.
4. Το Ν. 3919/2-3-2011 «περί της επαγγελματικής ελευθερίας, κατάργηση αδικαιολογήτων περιορισμών στην πρόσβαση και άσκηση επαγγελμάτων» που σύμφωνα με την εγκύκλιο του Υπουργείου Εθνικής Αμύνης Φ. 900/13/155602/Σ.797/5-9-1012 εμπεριέχει και τις άδειες χορήγησης εκμετάλλευσης περιπτέρων.
5. Τις διατάξεις του άρθρου **76 του Ν.4257/2014 (ΦΕΚ 93/14-4-2014, τεύχος Α’),** οι οποίες **αντικατέστησαν** τις διατάξεις του άρθρουπρώτου (υποπαράγραφος ΣΤ.2, του Ν.4093/2012 (ΦΕΚ 222Α΄) του άρθρου πρώτου του Ν. 4093/2012 ΦΕΚ 222 Α΄(υποπαράγραφος ΣΤ.2, παράγραφος 3), στις οποίες αναφέρονται και τα εξής: «....Το **30%** των θέσεων των κενωθέντων περιπτέρων θα προσδιοριστούν κατόπιν δημόσιας κλήρωσης και θα παραχωρηθούν **με την καταβολή τέλους**, βάσει του ετήσιου οικογενειακού εισοδήματος και εφόσον πληρούν την προϋπόθεση του άρθρου 285 του Ν.3463/2006, α) σε άτομα με αναπηρία (ΑΜΕΑ) β) πολυτέκνους, και γ) σε όσους μόνιμους αξιωματικούς, ανθυπασπιστές και υπαξιωματικούς, δόκιμους έφεδρους αξιωματικούς και οπλίτες θητείας συμμετείχαν με οποιοδήποτε τρόπο στα πολεμικά γεγονότα της χρονικής περιόδου από την 20η Ιουλίου έως την 20η Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου. Η παραχώρηση του δικαιώματος χρήσης των λοιπών θέσεων των περιπτέρων **(70%)** θα γίνει με δημοπρασία, σύμφωνα με τις εκάστοτε ισχύουσες διατάξεις περί δημοπρασιών προς εκμίσθωση δημοτικών ακινήτων, **αποκλειόμενης της δυνατότητας απευθείας παραχώρησης αυτών. ...**Εφεξής δε νοείται η έννοια του *σχολάζοντος* περιπτέρου αλλά του *κενωθέντος.* Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία: «Το Δημοτικό Συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Ε.ΠΟΙ.ΖΩ, όπου αυτή υφίσταται, αποφασίζει αν θα διατηρηθεί το κενωθέν περίπτερο ή θα απομακρυνθεί. Αν αποφασιστεί η διατήρηση του, εφαρμόζεται η ανωτέρω διαδικασία.
6. Την υπ΄αριθμ. πρωτ. 17992 (Α.Φ 2163)/28-5-2002 απόφαση της πρώην Νομάρχη Αθηνών, με την οποία μεταβιβάστηκε το δικαίωμα εκμετάλλευσης περιπτέρου ευρισκομένου επί του πεζοδρομίου στη συμβολή των οδών Μακεδονίας και Αχελώου,

στο Θ.Π Διαμάντω Παπάζογλου.

Τα υπ΄αριθμ. πρωτ. 15286/21-5-2014 και 19668/2014 έγγραφα της υπηρεσίας μας προς την Τεχνική Υπηρεσία, με τα οποία ζητήσαμε την τοπογραφική αποτύπωση των περιπτέρων στα διοικητικά όρια του Δήμου μας.

1. Το υπ΄αριθμ. πρωτ. 563/12-1-2015 έγγραφο της Τεχνικής Υπηρεσίας, με το οποίο αποτυπώθηκαν σε τοπογραφικά τα περίπτερα του Δήμου μας.
2. Το υπ΄αριθμ. πρωτ. 727/14-1-2015 έγγραφο της υπηρεσίας μας προς την Τροχαία Καλλιθέας με το οποίο ζητήσαμε να γίνει έλεγχος προκειμένου να διαπιστωθεί αν οι οροθετημένες θέσεις δεν δημιουργούν προβλήματα στην ομαλή και ασφαλή κυκλοφορία των πεζών και των οχημάτων.
3. Το υπ΄αριθμ. πρωτ. 2502/1/270-α΄/5-3-2015 έγγραφο της Τροχαίας Καλλιθέας, όπου μετά από έλεγχο που ζητήσαμε να διενεργήσουν σε όλες τις θέσεις των περιπτέρων στα Διοικητικά όρια του Δήμου μας, προκειμένου να ελέγξουν την ασφάλεια των πεζών και των οχημάτων, για τη συγκεκριμένη θέση, στη συμβολή των οδών Μακεδονίας και Αχελώου, μετά από αυτοψία η θέση κρίθηκε **κατάλληλη.**
4. Την υπ΄αριθμ. πρωτ. 1269/20-1-2015 αίτηση της μισθώτριας του εν λόγω περιπτέρου, ΑΒΡΑΜΗ ΓΕΩΡΓΙΑΣ, με την οποία μας ενημέρωσε ότι αποχωρεί οικειοθελώς από τη χρήση του ως άνω περιπτέρου.
5. Την υπ΄αριθμ. πρωτ. 11105/10-5-2016 αίτηση της δικαιούχου κ. Διαμάντως Παπάζογλου, με την οποία μας ενημερώνει ότι δεν επιθυμεί πλέον να κάνει χρήση του δικαιώματος της για την εκμετάλλευση του περιπτέρου και επιθυμεί να παραχωρήσει το υπάρχον κουβούκλιο στο Δήμο μας.

Κατόπιν των ανωτέρω:

Εισηγούμαστε την ανάκληση της υπ΄αριθμ. 17992 (Α.Φ 2163) /28-5-2002 απόφαση της πρώην Νομάρχη Αθηνών, όπου μεταβιβάστηκε το δικαίωμα εκμετάλλευσης περιπτέρου στο Θ.Π Διαμάντω Παπάζογλου, το οποίο βρίσκεται επί του πεζοδρομίου στη συμβολή των οδών Μακεδονίας και Αχελώου, στη Δ.Κ. Ταύρου του Δήμου Μοσχάτου – Ταύρου.

Επίσης παρακαλούμε το Συμβούλιό σας να κάνει δεκτό το αίτημα της παραχώρησης του κουβουκλίου.

Μετά την ανάκληση και την κατάργηση της άδειας εκμετάλλευσης, το εν λόγω περίπτερο θα ενταχθεί στη διαδικασία που ορίζετε στην κείμενη νομοθεσία, σύμφωνα με τις διατάξεις του άρθρου **76 του Ν.4257/2014 (ΦΕΚ 93/14-4-2014, τεύχος Α’).**

Η ΠΡΟΪΣΤΑΜΕΝΗ Η Δ/ΝΤΡΙΑ ΟΙΚ. ΥΠΗΡΕΣΙΩΝ Η ΑΝΤΙΔΗΜΑΡΧΟΣ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΙΚΗ ΚΑΡΑΒΙΑ